**CONTRACT PRESTARI SERVICII**

**pentru**

**„Servicii** **de tip catering pentru furnizare masă caldă”, potrivit H.G. nr. 23/2025,** **în cadrul Programului Național** **„Masă sănătoasă” (PNMS), pentru elevii Școlii Gimnaziale din Orașul Jimbolia, Județul-Timiș, derulat pe perioada desfășurării cursurilor școlare din anul 2025**

**nr. \_\_\_\_\_\_\_\_\_\_\_\_ din data \_\_\_\_\_\_\_\_\_\_\_\_\_\_**

**!!! La data semnarii contractului de achizitie publica, clauzele contractuale vor fi actualizate cu informatiile suplimentare din Caietul de sarcini, oferta tehnica si oferta financiara a ofertantului castigator.**

# *1.Preambul,*

În temeiul Legii nr. 98 /2016 privind achizițiile publice s-a încheiat prezentul contract de prestari servicii, **între**

**ORASUL JIMBOLIA** cu sediulin Jimbolia, strada Tudor Vladimirescu, nr. 81, judetul Timis, telefon 0256/ 360770, 0256/ 360784, cod fiscal 2502763, cont RO96TREZ62521300205XXXXX, deschis la Trezoreria Jimbolia, reprezentanta prin domnul Primar **POSTELNICU DARIUS-ADRIAN** si doamna **CĂLINA SORINA** – şef serviciu buget contabilitate, in calitate de achizitor,pe de o parte

# şi

**SC …..……….……**cu sediul in ………….., tel / fax ………. / ………., numar de inmatriculare ………., cod fiscal RO ………., cont nr. ……….. deschis la trezoreria ………., reprezentata prin, in calitate de **prestator,** pe de alta parte

## 2. Definiţii

2.1 - În prezentul contract următorii termeni vor fi interpretaţi astfel:

1. ***contract*** – reprezintă prezentul contract şi toate Anexele sale.
2. ***achizitor si prestator*** - părţile contractante, aşa cum sunt acestea numite în prezentul contract;
3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. ***servicii*** *–* activitati de catering pentru scoli a caror prestare face obiectul contractului;
5. ***origine*** -locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea **prestatorului;**
6. ***destinaţie finală***- locul unde **prestatorul** va livra produsele;
7. ***termenii comerciali*** de livrare vor fi interpreaţi conform INCOTERMS 2000 – Camera

Internaţională de Comerţ (CIC);

1. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
2. ***zi*** - zi calendaristică; *an* - 365 de zile.

## 3. Interpretare

**3.1** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.

## 4. Obiectul principal al contractului

4.1 - Obiectul prezentului contract il constituie prestarea de **„Servicii de tip catering pentru furnizare masă caldă”, potrivit H.G. nr. 23/2025, în cadrul Programului Național „Masă sănătoasă”(PNMS), pentru elevii Școlii Gimnaziale din Orașul Jimbolia, Județul-Timiș, derulat pe perioada desfășurării cursurilor școlare din anul 2025**, conform prevederilor caietului de sarcini in schimbul achitarii de catre Autoritate a pretului aferent acestor servicii.

4.2. Serviciile de catering vor fi prestate **achizitorului** in baza comenzilor acestuia, in 2025, incepand cu prima zi lucratoare dupa data incheierii contractului conform prevederilor caietului de sarcini. Prestarea serviciilor se va face de luni pana vineri, in zilele de desfasurare a activitatii de invatamant.

Serviciul prestat va trebui sa respecte prevederile:

* HG nr. 23/2025 privind instituirea Programului național "Masă sănătoasă"
* HOTĂRÂREA DE GUVERN NR.1152 din 16 septembrie 2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 105/2022 privind aprobarea continuării Programului-pilot de acordare a unui suport alimentar pentru preşcolarii şi elevii din 450 de unităţi de învăţământ preuniversitar de stat
* ORDONANŢA DE URGENŢĂ nr. 105 din 30 iunie 2022 privind aprobarea continuării Programului-pilot de acordare a unui suport alimentar pentru preşcolarii şi elevii din 450 de unităţi de învăţământ preuniversitar de stat

4.3 - **Achizitorul** se obligă să achiziţioneze, respectiv să cumpere şi să plătească preţul convenit în prezentul contract.

## 5. Preţul contractului

5.1 Preţul convenit pentru îndeplinirea contractului, respectiv preţul serviciilor prestate, plătibil **prestatorului** de către **achizitor** este până la concurența sumei de **........................ lei fara TVA**.

Prețul/portie este de \_\_\_\_\_lei fără TVA, defalcat astfel:

a) materie primă/produse alimentare - …. lei, fara TVA

b) prepararea hranei - …. lei, fara TVA

c) transport (incluzând și serviciile de colectare și transport al deșeurilor rezultate ca urmare afurnizării suportului alimentar, conform legislației naționale privind regimul deșeurilor) …. lei, fara TVA.

Plata taxei pe valoarea adaugata se va face la cota TVA prevazuta de legislatia in vigoare la data livrarii produselor.

5.2 Lunar fiecare unitate de învăţâmânt va transmite la achizitor, avizele de expediţie precum şi centralizatorul cu numărul de porţii furnizate. Reprezentanţii achizitorului vor verifica conformitatea documentelor primite de unitatile scolare cu documentele primite de la **prestator.** După verificarea conformităţii acestor documente, **prestatorul** va putea să emită factura fiscala.

5.3. Plata se va face în termen de 30 de zile din momentul când factura şi centralizatorul cu numărul de porţii livrate care o însoţesc sunt depuse la achizitor.

## 6. Durata contractului

6.1 – (1) Durata contractului este cuprinsa intre data semnarii lui de catre ambele parti contractante si pana indeplinirea obligatiilor de ambele parti.

(2) Prezentul contract intra in vigoare de la data semnarii lui de catre ambele parti contractante.

## 7 Documentele contractului

7.1 Documentele contractului sunt:

1. caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;
2. propunerea tehnică şi propunerea financiară, inclusiv clarificările din perioada de evaluare;
3. angajamentul ferm de susţinere din partea unui terţ, dacă este cazul;
4. acordul de subcontractare, dacă este cazul,
5. acordul de asociere, dacă este cazul.

## 8 Obligaţiile principale ale prestatorului

8.1- **Prestatorul** se obligă sa presteze serviciile la standardele şi performanţele prezentate în propunerea tehnică si Caietul de sarcini,cu respectarea normelor de igiena privind furnizarea produselor alimentare.

8.2- **Prestatorul** se obliga să despăgubească **achizitorul** împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către **achizitor**
   1. **Prestatorul** se obligă să execute integral operaţiunile stabilite în caietul de sarcini si sa presteze serviciile in conformitate cu prevederile caietului de sarcini.
   2. **Prestatorul** va respecta prevederile Odinului nr. 1563/2008 pentru aprobarea Listei alimentelor nerecomandate prescolarilor și scolarilor și a principiilor care stau la baza unei alimentaţii sănătoase pentru copii și adolescenţi.
   3. **Prestatorul** este pe deplin responsabil pentru prestarea serviciilor de preparare si distribuire a hranei. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
   4. **Prestatorul** are obligaţia de a transporta alimentele în condiţii de siguranţă, ambalajele fiind prezentate intacte la locul de distribuţie.
   5. În cazul apariţiei unor cauze de forţă majoră care determină întârzieri în furnizarea produselor sau chiar întreruperea temporară a acestuia, **Prestatorul** va anunţa de îndată **achizitorul** şi va contribui la minimizarea efectelor negative ivite.

## 9 Obligaţiile principale ale achizitorului

9.1 - **Achizitorul** se obligă să recepţioneze serviciile de catering în conformitate cu prevederile art. 12 din prezentul contract.

9.2 **Achizitorul** se obligă să plătească pentru serviciile prestate, preţul eşalonat, lunar, ȋn baza facturii fiscale şi a procesului verbal de receptie al serviciilor semnat fara obiectiuni.

9.3 - **Achizitorul** se obligă să plătească preţul serviciilor prestate către prestator în termen de 30 de zile calendaristice din momentul când factura şi centralizatorul cu numărul de porţii livrate care o însoţesc sunt depuse la achizitor.

9.4 - Plata se va realiza prin ordin de plată, pe baza facturii acceptate de achizitor.

## 10. Sancţiuni pentru neîndeplinirea culpabilă a obligaţiilor

10.1-În cazul în care, din vina sa exclusivă, **prestatorul** nu reuşeşte să-şi îndeplinească obligaţiile asumate, atunci **achizitorul** are dreptul de a cere, ca penalităţi, o sumă echivalentă cu 0,01%/zi din valoarea serviciilor neprestate.

10.2 **-** În cazul în care **achizitorul** nu îşi onorează obligaţiile în termen de 30 de zile de la expirarea perioadei convenite la art. 9.3 atunci acestuia îi revine obligaţia de a plăti, ca penalităţi, o sumă echivalentă cu 0,01%/zi din plata neefectuată, pentru fiecare zi de întârziere.

10.3 -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

10.4 - **Achizitorul** îşi rezervă dreptul de a renunţa la contract, printr-o notificare scrisă adresată **prestatorului**, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru **prestator**. În acest caz, **prestatorul** are dreptul de a pretinde numai plata corespunzatoare pentru partea din contractul îndeplinită pâna la data denunţării unilaterale a contractului.

***Clauze specifice***

## 11. Garanţia de bună execuţie a contractului – nu este cazul

## 12. Recepţie, inspecţii şi teste

12.1(1) **Achizitorul** sau reprezentantul sau are dreptul de a inspecta şi /sau testa produsele care fac obiectul serviciilor de catering pentru a verifica conformitatea lor cu specificaţiile din propunerea tehnică şi din caietul de sarcini, întocmind note de constatare pe care le transmite **prestatorului.**

(2) Recepţia se va realiza de către un reprezentant desemnat de catre conducerea unitatii de invatamant.

* 1. - Inspecţiile şi testele din cadrul recepţiei cantitative şi calitative se vor face la destinaţia finală a produselor.
  2. - Dacă vreunul din produsele inspectate sau testate nu corespunde specificaţiilor, **achizitorul** are dreptul sa îl respingă, iar **prestatorul** are obligaţia, fără a modifica preţul contractului de a înlocui produsul/(e) refuzat/(e).
  3. – Dreptul **achizitorului** de a inspecta, testa şi, daca este necesar, de a respinge, nu va fi limitat sau amânat datorită faptului că produsele au fost inspectate şi testate de **prestator**, cu sau fără participarea unui reprezentant al **achizitorului,** anterior livrării acestora la destinaţia finală.
  4. - Prevederile clauzelor 12.1-12.4. nu îl vor absolvi pe **prestator** de obligaţia asumării garanţiilor sau altor obligaţii prevăzute în contract.

## 13. Ambalare şi marcare

13.1 - (1) **Prestatorul** are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipiţaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

(2) În cazul ambalării greutăţilor şi volumelor în formă de cutii, **prestatorul** va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.

13.2 - Ambalarea, marcarea şi documentaţia din interiorul său din afara pachetelor va respecta strict cerinţele prevăzute de legislaţia în vigoare.

## 14. Livrarea şi documentele care însoţesc produsele

14.1 – **Furnizorul** are obligatia de a presta serviciile de catering in vederea furnizarii produselor la cele 3 locatii de livrare, in conformitate cu prevederile art. 8.

14.2 - Produsele furnizate care fac obiectul serviciilor de catering trebuiesc insotite de catre documentele solicitate prin caietul de sarcini.

14.3 - Certificarea de către **achizitor** a faptului ca produsele au fost livrate parţial sau total se face după recepţie, prin semnarea de primire de către reprezentantul autorizat al acestuia, pe documentele emise de catre **achizitor.**

14.4 – Prestarea serviciilor de catering se consideră încheiată în momentul în care sunt îndeplinite prevederile clauzelor privind recepţia produselor.

## 15. Asigurări

15.1 - **Prestatorul** are obligaţia de a asigura complet produsele furnizate in urma prestarii serviciilor de catering prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul comercial de livrare convenit, conform legislației in domeniu.

## 16. Servicii

16.1 - **Prestatorul** este pe deplin responsabil pentru prestarea serviciilor de preparare si furnizare a hranei. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

## 17. Perioada de valabilitate acordată produselor

17.1 - **Prestatorul** are obligaţia de a garanta ca produsele alimentare care fac obiectul prestarii serviciilor de catering sunt în conformitate cu oferta sa tehnică.

17.2 - **Achizitorul** are dreptul de a notifica imediat **Prestatorul** în scris, orice plângere sau reclamaţie ce apare în conformitate cu perioadă de valabilitate precum şi cu data limită de consum.

17.3 - La primirea unei astfel de notificări, **Prestatorul** are obligaţia sau de a înlocui produsul/produsele înt-un timp cat mai scurt, fără costuri suplimentare pentru **achizitor.**

## 18. Ajustarea preţului contractului

18.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

18.2 - Preţul unitar/porție este ferm.

## 19. Amendamente

19.1 -Părţile contractante au dreptul, pe durata perioadei de valabilitate a contractului, de a conveni modificarea clauzelor acestuia,

Contractul va fi ajustat dupa urmatoarea metoda: Modificarea contractului se va face doar cu respectarea prevederilor art. 221 si 222 indice 2 din Legea 98/2016 şi cu respectarea prevederilor Instrucțiunii 1/2021 privind modificarea contractului de achiziție publică/contractului de achiziție sectorială/acordului cadru Publicată în Monitorul Oficial, Partea I, nr. 56 din 19 ianuarie 2021.

19.2 - Modificarea clauzelor contractuale se poate face si in cazul aparitiei unor modificări ale actelor legislative care reglementeaza desfasurarea “Programului-pilot de acordare a unui suport alimentar pentru prescolarii si elevii din 450 de unitati de invatamant preuniversitar de stat”, in conditiile in care aceste prevederi modifică prețul contractelor aflate in derulare la acea dată.

19.3 - Pentru grupele speciale de consumatori – copii cu diabet, intoleranţă la lactoză, etc, respectiv motive religioase - se va întocmi o anexă la prezentul contract în care se va stabili tipul de hrană şi cantitatea necesară pentru fiecare şcoală şi elev.

## 20. Subcontractanţi

20.1 - **Prestatorul** are obligaţia, în cazul în care părţi din contractul le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu **achizitorul.**

20.2 - (1) **Prestatorul** are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

20.3 - (1) **Prestatorul** este pe deplin răspunzator faţă de de modul în care îndeplineşte contractul.

(2) Subcontractantul este pe deplin răspunzător faţă de **prestator** de modul în care îşi îndeplineşte partea sa din contract.

(3)Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contractul.

20.4 - **Prestatorul** poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată **achizitorului.**

## 21. Întarzieri în îndeplinirea contractului

21.1 - **Prestatorul** are obligaţia de a îndeplinicontractul în perioada/perioadele înscrise în graficul de livrare.

21.2 - Dacă pe parcursul îndeplinirii contractului, Prestatorul nu respectă orarul de livrare acesta are obligaţia de a notifica în timp util **achizitorul,** modificarea orarului de livrare facandu-se cu acordul parţilor, prin act adiţional.

21.3 - În afara cazului în care **achizitorul** este de acord prelungirea termenului de livrare, orice intârziere în indeplinirea contractului dă dreptul **achizitorului** de a solicita penalităţi **prestatorului.**

## 22. Cesiunea

22.1 – În condiţiile prezentului contract este permisa doar cesiunea creanţelor născute din acel contract, obligaţiile născute ramanând in sarcina parţilor contractante, astfel cum au fost stipulate si asumate iniţial.

## 23. Forţa majoră

23.1 - Forţa majoră este constatată de o autoritate competentă.

23.2 -Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.

23.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5- Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalt**e** părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

## 24. Soluţionarea litigiilor

24.1 - **Achizitorul si prestatorul** vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

24.2 - Dacă, după 14 de zile de la începerea acestor tratative, **achizitorul** si **prestatorul** nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente din România.

1. **Limba care guvernează contractul**

25.1 - Limba care guvernează contractul este limba română.

## 26. Comunicări

26.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

26.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

## 27. Legea aplicabilă contractului

27.1 - Contractul va fi interpretat conform legilor din România.

*Părţile au înţeles să încheie azi \_\_\_\_\_\_\_\_\_\_\_\_\_\_\_\_\_\_\_ prezentul contract în două exemplare, câte unul pentru fiecare parte.*

# ACHIZITOR, Prestator,